CELEX: 32016D2065
Language: et
Date: 2016-11-24 00:00:00
Title: Komisjoni rakendusotsus (EL) 2016/2065, 24. november 2016, milles käsitletakse teatavaid kaitsemeetmeid seoses alatüüpi H5N8 kuuluva viiruse põhjustatud kõrge patogeensusega linnugripiga Taanis (teatavaks tehtud numbri C(2016) 7737 all) (EMPs kohaldatav tekst )

25.11.2016   
            
            
               ET
            
            
               Euroopa Liidu Teataja
            
            
               L 319/65
            
         KOMISJONI RAKENDUSOTSUS (EL) 2016/2065,
   24. november 2016,
   milles käsitletakse teatavaid kaitsemeetmeid seoses alatüüpi H5N8 kuuluva viiruse põhjustatud kõrge patogeensusega linnugripiga Taanis
   
      
         (teatavaks tehtud numbri C(2016) 7737 all)
      
   
   (Ainult taanikeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Linnugripp on lindude nakkav viirushaigus, millesse võivad nakatuda ka kodulinnud. Kodulindude nakatumisel linnugrippi avaldub haigus peamiselt kahes vormis, mida eristatakse nende virulentsuse järgi. Madala patogeensusega haigusvorm põhjustab tavaliselt ainult kergeid sümptomeid, kõrge patogeensusega vorm aga põhjustab enamiku kodulinnuliikide puhul lindude väga suurt suremust. Kõnealune haigus võib tugevalt mõjutada kodulinnukasvatuse kasumlikkust.
            
         
               (2)
            
            
               Kuigi linnugripp esineb peamiselt lindudel, on sellesse nakatumist teatavates tingimustes esinenud mõnikord ka inimestel.
            
         
               (3)
            
            
               Linnugripi puhangu korral on oht, et haigusetekitaja võib levida teistesse ettevõtetesse, kus kasvatatakse kodulinde või muid tehistingimustes peetavaid linde. Selle tulemusel võib see elusate kodu- või muude vangistuses peetavate lindudega või nende toodetega kauplemise tagajärjel levida ühest liikmesriigist teistesse liikmesriikidesse või kolmandatesse riikidesse.
            
         
               (4)
            
            
               Nõukogu direktiiviga 2005/94/EÜ (3) on kehtestatud teatavad ennetusmeetmed linnugripi järelevalve ja varajase avastamise jaoks ning minimaalsed tõrjemeetmed, mida kohaldatakse selle haiguse puhangu korral kodulindude või muude tehistingimustes peetavate lindude suhtes. Selles direktiivis on sätestatud kaitse- ja järelevalvetsoonide kehtestamine kõrge patogeensusega linnugripi puhangu korral.
            
         
               (5)
            
            
               Taani teatas komisjonile alatüüpi H5N8 kuuluva viiruse põhjustatud kõrge patogeensusega linnugripi puhangust oma territooriumil asuvas ettevõttes, kus kasvatatakse kodulinde või muid tehistingimustes peetavaid linde, ning võttis kohe direktiivi 2005/94/EÜ kohaselt nõutavad meetmed, mis hõlmavad kaitse- ja järelevalvetsoonide kehtestamist.
            
         
               (6)
            
            
               Komisjon on Taani võetud direktiivi 2005/94/EÜ kohased meetmed läbi vaadanud ja leidnud, et liikmesriigi pädeva asutuse kehtestatud kaitse- ja järelevalvetsoonide piirid on piisavalt kaugel ettevõtetest, kus haiguspuhangu esinemine on kinnitust leidnud.
            
         
               (7)
            
            
               Liidusiseses kaubanduses tarbetute häirete tekkimise ja kolmandates riikides põhjendamatute kaubandustõkete kehtestamise ärahoidmiseks on vaja koostöös Taaniga kehtestada liidu tasandil kiiresti kõnealuses liikmesriigis kehtestatud kaitse- ja järelevalvetsoonid.
            
         
               (8)
            
            
               Seega tuleks käesoleva otsuse lisas esitada Taani kaitse- ja järelevalvetsoonid, kus kohaldatakse direktiivis 2005/94/EÜ sätestatud meetmeid, ning näha ette ajavahemik, mille jooksul kõnealuste tsoonide staatus on kehtiv.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Taani tagab, et vastavalt direktiivi 2005/94/EÜ artikli 16 lõikele 1 kehtestatud kaitse- ja järelevalvetsoonid hõlmavad vähemalt käesoleva otsuse lisa A ja B osas kaitse- või järelevalvetsoonina loetletud piirkondi.
   Artikkel 2
   Käesolevat otsust kohaldatakse kuni 31. jaanuarini 2017.
   Artikkel 3
   Käesolev otsus on adresseeritud Taani Kuningriigile.
   
      Brüssel, 24. november 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
   
      LISA
      A OSA
      Artiklis 1 osutatud kaitsetsoon:
      
                  ISO Riigikood
               
               
                  Liikmesriik
               
               
                  Kood
                  (kui on olemas)
               
               
                  Nimi
               
               
                  Kohaldamise lõppkuupäev kooskõlas direktiivi 2005/94/EÜ artikliga 29
               
            
                  DK
               
               
                  Taani
               
               
                   
               
               
                  Piirkond:
               
               
                   
               
            
                   
               
               
                   
               
               
                  02217
               
               
                  Helsingøri omavalitsusüksuse (ADNSi kood 02217) piirkonnad, mis asuvad kuni kolme kilomeetri kaugusel punktist, mille GPSi koordinaadid on N 56,0739°; E 12,5144°.
               
               
                  13.12.2016
               
            B OSA
      Artiklis 1 osutatud järelevalvetsoon:
      
                  ISO Riigikood
               
               
                  Liikmesriik
               
               
                  Kood
                  (kui on olemas)
               
               
                  Nimi
               
               
                  Kohaldamise lõppkuupäev kooskõlas direktiivi 2005/94/EÜ artikliga 31
               
            
                  DK
               
               
                  Taani
               
               
                   
               
               
                  Piirkond:
               
               
                   
               
            
                   
               
               
                   
               
               
                  02210
                  02217
                  02270
               
               
                  Helsingøri, Gribskovi ja Fredensborgi omavalitsusüksuste piirkonnad, mis on väljaspool kaitsetsoonina kirjeldatud maa-ala ja kuni kümne kilomeetri kaugusel punktist, mille GPSi koordinaadid on N 56,0739°; E 12,5144°.
               
               
                  22.12.2016
               
            
                   
               
               
                   
               
               
                  02217
               
               
                  Helsingøri omavalitsusüksuse (ADNSi kood 02217) piirkonnad, mis asuvad kuni kolme kilomeetri kaugusel punktist, mille GPSi koordinaadid on N 56,0739°; E 12,5144°.
               
               
                  14.12.2016 kuni 22.12.2016